recursal/SuperWikiNEXT-32B huggingface dataset:
Ο **Βίλχελμ Μαρτσέλι Νέντσκι** (πολωνικά: *Wilhelm Marceli Nencki*) (15 Ιανουαρίου 1847 - 14 Οκτωβρίου 1901) ήταν Πολωνός χημικός και ιατρός.

Έργο
----

Το κύριο επιστημονικό ενδιαφέρον του Νέντσκι επικεντρώθηκε στη σύνθεση της ουρίας, στη χημεία των πουρινών και στη βιολογική οξείδωση των αρωματικών ενώσεων. Ενδιαφερόταν επίσης για τη δομή των πρωτεϊνών, των ενζυματικών διεργασιών στο έντερο και τη βακτηριακή βιοχημεία. Ένα από τα επιτεύγματά του ήταν για παράδειγμα η απόδειξη ότι η ουρία σχηματίζεται στον οργανισμό από αμινοξέα αντί να προσχηματίζεται σε ένα πρωτεϊνικό μόριο και ότι συνοδεύεται από δέσμευση διοξειδίου του άνθρακα.

Πρότεινε ότι η σύνθεση των λιπαρών οξέων διεξάγεται κατά στάδια, από μια σταδιακή συμπύκνωση δύο τμημάτων ατόμων άνθρακα και ότι η οξείδωση των λιπαρών οξέων λαμβάνει χώρα με διαχωρισμό σε δύο μονάδες άνθρακα.

Το 1877, ενώ εργαζόταν στο Πανεπιστήμιο της Βέρνης, ανακάλυψε τη ροδανίνη μέσω αντίδρασης μεταξύ του ροδανιδίου του αμμωνίου (στη σύγχρονη χημεία του θειοκυανικού αμμωνίου) και του χλωροοξικού οξέος στο νερό.

Μεταξύ των μεγαλύτερων επιτευγμάτων του Νέντσκι ήταν η μελέτη του σχετικά με τη χημική δομή της αιμοσφαιρίνης. Προσδιόρισε την αιμοπυρρόλη μεταξύ προϊόντων αποδόμησης της αιμοσφαιρίνης και έδειξε την ταυτότητά της με ένα από τα προϊόντα, που έλαβε ο Λέον Μαρχλέφσκι από τη χλωροφύλλη.

Ήταν ο πρώτος που ανέλυσε αυστηρά την αιτία της μυρωδιάς στα ούρα μετά την κατανάλωση σπαραγγιού, την οποία αποδίδει στη μεθανοθειόλη.  Έκανε σαλικυλικό φαινύλιο ή σαλόλη το 1886, και το εισήγαγε ως ένα ήπιο εντερικό αντισηπτικό (το οποίο δεν είναι). Η «αρχή σαλόλ» (ή «αρχή Νέντσκι» ή «αρχή σαλόλ νέντσκι») χρησιμοποιείται για το σχεδιασμό φαρμάκων.

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 11  Μαΐου 2014.
2. 1 2  «Académie nationale de médecine» (Γαλλικά) 2661. Ανακτήθηκε στις 9  Οκτωβρίου 2017.
3. ↑  (Πολωνικά) www.polskipetersburg.pl/hasla/nencki-wilhelm-marceli. Ανακτήθηκε στις 7  Ιουλίου 2022.
4. ↑  Ανακτήθηκε στις 14  Ιουνίου 2019.
5. ↑  Nencki, M. (10 July 1877). «Ueber die Einwirkung der Monochloressigsäure auf Sulfocyansäure und ihre Salze». *Journal für Praktische Chemie* **16** (1): 1–17. doi:10.1002/prac.18770160101. .
6. ↑  Nencki, Marceli (1891). «Ueber das vorkommen von methylmercaptan im menschlichen harn nach spargelgenuss». *Arch. Exp. Pathol. Pharmakol.* **28** (3–4): 206–209. doi:10.1007/BF01824333.

|  |  |
| --- | --- |
| 

|  |
| --- |
| * Πύλη:Βιογραφίες
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 10641060
* LCCN: n85800532
* ISNI: 0000 0001 0954 0925
* GND: 118738461
* SUDOC: 13072243X
* BIBSYS: 98023944
* HDS: 014570
* NKC: nlk20010095596

 |

 |
Ο **Μπαχαντίρζαντε Αραμπατζή Αλί Πασάς** (Οθ. Τούρκικα:بهادرزاده عرباکی علی پاشا) (Τούρκικα:*Bahadırzade Arabacı Ali Pasha*, 1620-1693) ήταν Μεγάλος Βεζίρης της Οθωμανικής Αυτοκρατορίας κατά την περίοδο 1691-1692.

Γεννήθηκε στην Οχρίδα από Αλβανούς γονείς. Το 1691 ο Σουλτάνος Αχμέτ Β΄ τον διορίζει ως νέο μεγάλο βεζίρη. Ο Αλί αναμενόταν να διοικήσει το στρατό όπως είχε κάνει ο προκάτοχός του και μέντορας του Κιοπρουλού Φαζίλ Μουσταφά Πασάς. Ωστόσο, ο Αλί Πασά προτίμησε να μείνει στην πρωτεύουσα, συμβάλλοντας στις ήττες των Οθωμανών. 

Η απροσεξία του για στρατιωτικές υποθέσεις και σκληρές μέθοδοι (συμπεριλαμβανομένων των θανατικών ποινών) προς τους πιθανούς αντιπάλους του τον έκανε να χάσει την υποστήριξη του σουλτάνου. Στις 21 Μαρτίου 1692, απομακρύνθηκε από την θέση του μεγάλου βεζίρη.

Ο Αλί Πασάς εξορίστηκε για πρώτη φορά στο Γκελίμπολου (λιμάνι στο στενό των Δαρδανελίων) και στη συνέχεια στο νησί της Ρόδου. Ωστόσο, όταν μια φήμη έφτασε στο σουλτάνο στην Κωνσταντινούπολη ότι είχε σχέδια επιστροφής (ή εξέγερσης), εκτελέστηκε στη Ρόδο το 1693.

Παραπομπές
----------

1. ↑  «Online history» (στα Τουρκικά). Αρχειοθετήθηκε από το πρωτότυπο στις 15 Φεβρουαρίου 2013. Ανακτήθηκε στις 14 Δεκεμβρίου 2012.
2. ↑  Hakan Kâzım Taşkıran, Aḥmed Ḥamdī (2008), *Osmanlı'nın son dönemi ve Arnavutlar*, Tepekule Kitaplığı Yayınları, σελ. 36

| Πολιτικά αξιώματα
 |
| --- |
| ΠροκάτοχοςΚιοπρουλού Φαζίλ Μουσταφά Πασάς | **Μεγάλος Βεζίρης της Οθωμανικής Αυτοκρατορίας**1691-1692 | ΔιάδοχοςΜερζίφονλου Τσαλίκ Χατζή Αλί Πασάς |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 8146824753807630874
* GND: 1105506703

 |

 |
Ο **Νικόλαος Τριτάκης** (1799 - Ιούνιος 1881) ήταν Έλληνας συνταγματάρχης και αγωνιστής του 1821.

Η ζωή του
---------

Γεννήθηκε στην Κρήτη τον Μάιο του 1799. Αρχικά ήταν έμπορος.

Ο πατέρας του βρήκε φρικτό και βάναυσο θάνατο όταν με την έναρξη της επανάστασης του 1821 οι Τούρκοι σφαγίασαν ανηλεώς τους Χριστιανούς Κρήτες. Τον είχαν βάλει οι Τούρκοι να γυρνάει με τα χέρια του τις πέτρες ενός ελαιοτριβείου, και όταν αυτός εγκαταλείφτηκε από τις δυνάμεις του τον ρίξανε μέσα στις πέτρες και τον συνέτριψαν. 

Μετά το τραγικό αυτό γεγονός ο Τριτάκης εγκατέλειψε το εμπόριο και ρίχτηκε στις μάχες. Τραυματίστηκε στο κεφάλι σε μια έφοδο στο φρούριο της Γραμβούσας. Είδε την επανάσταση στην Κρήτη να καταπνίγεται και ήλθε στο Ναύπλιο για να συνεχίσει τον υπέρ της πατρίδας αγώνα.

Πήρε μέρος σε σπουδαίες μάχες, στην Κάρυστο, Χίο και αλλού, συνολικά σε 42 μάχες, έξι εκστρατείες, οκτώ εφόδους και τρεις πολιορκίες. Ανήκε στους πολλούς άνδρες του Φαβιέρου που τάχτηκαν για να τροφοδοτήσουν και να εισάγουν πολεμοφόδια στην πολιορκημένη Ακρόπολη της Αθήνας. 

Μετά το τέλος της επανάστασης ο Τριτάκης συνέχισε να υπηρετεί την πατρίδα στρατιωτικά και προάχθηκε μέχρι του βαθμού του συνταγματάρχη και τιμήθηκε με παράσημα. 

Υπηρέτησε επί δεκαπενταετία ως Πρόεδρος του Οικονομικού Συμβουλίου. Διετέλεσε φρούραρχος του Μεσολογγίου, Φρούραρχος της Πρωτεύουσας και Στρατιωτικός Διοικητής των κατά την ανατολική Ελλάδα στρατευμάτων, και τελικά Φρούραρχος Χαλκίδας, έως ότου αποσύρθηκε 1ο 1866. 

Έμενε στην Πάτρα όπου και απεβίωσε στα τέλη του Ιουνίου 1881.

Πηγές
-----

* Ιωάννης Αρσένης, επιμ. (1881). *Ποικίλη Στοά: Εθνική εικονογραφημένη επετηρίς, Έτος 1/16, 1881-1914*. Αθήνα: Εστία. Ανακτήθηκε στις 22 Μαρτίου 2010.
Οι **Μπαϊνίνγκ** είναι ανάμεσα στους πρώτους και αρχικούς κατοίκους της Χερσονήσου Γκαζέλ της Ανατολικής Νέας Βρετανίας στη Παπούα Νέα Γουινέα. Σήμερα κατοικούν στα όρη Μπαϊνίνγκ που θεωρούνται ότι έχουν εκδιωχθεί από τις φυλές Τολάι που μετανάστευσαν προς τις παράκτιες περιοχές σε σχετικά πρόσφατες εποχές. Ένας άλλος παράγοντας που μπορεί να έχουν επηρεάσει τη μετανάστευση τους στην ενδοχώρα ήταν η μείζων ηφαιστειακή δραστηριότητα που έλαβε χώρα στο πέρασμα των αιώνων. (Το 1994, η κοντινή πόλη της Ραμπαούλ καταστράφηκε σχεδόν ολοκληρωτικά από δύο ηφαίστεια, τα Ταβουρβούρ και Βουλκάν)

Ένας Χορευτής της Φωτιάς των Μπαϊνίνγκ
Οι φυλές Μπαϊνίνγκ πήραν το όνομά τους από τα όρη Μπαϊνίνγκ όπου κατοικούν. Η γλώσσα τους είναι επίσης γνωστή ως Μπαϊνίνγκ η οποία έχει  μερικές διαφορετικές διαλέκτους.

Τέχνη
-----

Τα έργα τέχνης των Μπαϊνίνγκ συνήθως παράγονται για περιορισμένες χρήσεις. Οι μάσκες παράγονται από ύφασμα φλοιού, μπαμπού και φύλλων και χρησιμοποιείται μόνο μία φορά για τη τελετή χωρού της φωτιάς πριν πεταχτεί ή καταστραφεί.

Η προέλευση αυτών των τελετών χορού στη φωτιά είναι ο εορτασμός της γέννησης νέων παιδιών, η έναρξη της συγκομιδής και επίσης ένας τρόπος ανάμνησης των νεκρών. Ο χορός φωτιάς των Μπαϊνίνγκ είναι επίσης μια ιεροτελεστία της μετάβασης για το καλωσόρισμα των νέων ανδρών στην ενήλικη ζωή. Ο χορός της φωτιάς είναι ανδρικό γεγονός και παραδοσιακά τα γυναικόπαιδα των Μπαϊνίνγκ δεν συμμετέχουν ούτε τη παρακολουθούν.

Βιβλιογραφία
------------

* Fajans, Jane. *They Make Themselves: Work and Play Among the Baining of Papua New Guinea.* Chicago: University of Chicago Press, 1997. (ISBN 0-226-23443-6)
* Pool, Gail. *Lost Among the Baining: Adventure, Marriage, and Other Fieldwork.* Columbia: University of Missouri Press, 2015. (ISBN 0-826-22051-7)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπαϊνίνγκ** |

* Όλο δουλειά και καθόλου παιχνίδι κάνουν τους Μπαϊνίνγκ τον "πιο Βαρετό Πολιτισμού στη Γη"
Βικτοριανή απόδοση της εθνικής ενδυμασίας των Νορμανδών, 1000–1100
Οι Νορμανδοί το 1130
**Νορμανδοί** ή **Νορμαννοί** (γαλλικά: *Normands,* λατινικά: *Nortmanni*) ονομάζονταν πληθυσμοί το όνομα των οποίων εμφανίστηκε το πρώτο μισό του 10ου αιώνα, αρχικά στην περιοχή που σήμερα ονομάζεται Νορμανδία. Οι πληθυσμοί αυτοί προερχόταν από Βίκινγκ κατακτητές της περιοχής, με στοιχεία του τοπικού Μεροβιγγειανού πολιτισμού, Φράγκων με γερμανικές καταβολές και Ρωμαίων της Γαλατίας. Οι Νορμανδοί έπαιξαν σημαντικό ρόλο σε όλη την Ευρώπη, αλλά και στην Ανατολή: Από το Δουκάτο της Νορμανδίας στην πατρίδα τους, στη Σικελία και τη Νότια Ιταλία, αλλά και σε άλλες περιοχές του Βυζαντίου (Ήπειρος, Μακεδονία), στην κατάκτηση της Αγγλίας, στις ηγεμονίες των Σταυροφορικών κρατών της Ανατολής, της Ουτρεμέρ, αλλά και στην Κύπρο. Το 1185 οι Νορμανδοί κατέλαβαν τη Θεσσαλονίκη, παρά την ηρωική άμυνα των κατοίκων, και τη λεηλάτησαν, θανατώνοντας 7.000 Θεσσαλονικείς.

Σήμερα διασώζεται το νορμανδικό τμήμα του κάστρου των Ιωαννίνων.

Δείτε επίσης
------------

* Μάχη του Δημητρίτζη
* Δεύτερη άλωση Θεσσαλονίκης

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4042620-8
* NDL: 00568688
* NKC: ph634110

 |

 |
Η **Νάνσι Γουάιν Μπόλτον** (*λατινικό αλφάβητο : Nancye Wynne Bolton*), (2 Δεκεμβρίου 1916 - 9 Νοεμβρίου 2001) ήταν Αυστραλέζα πρωταθλήτρια της αντισφαίρισης.

Κέρδισε τον τίτλο στο απλό γυναικών έξι φορές (1937, 1940, 1946, 1947, 1948, 1951) στο αυστραλιανό πρωτάθλημα, δεύτερη σε κατακτήσεις τίτλων του απλού μετά την Μάργκαρετ Κόρτ που κέρδισε 11 τίτλους. Στο διπλό το κατέκτησε 10 φορές (1936, 1937, 1938, 1939, 1940, 1947, 1948, 1949, 1951, 1952), και το μεικτό 4 φορές (1940, 1946, 1947, 1948). Η Μπόλτον συνολικά κέρδισε 20 τίτλους στο αυστραλιανό πρωτάθλημα, δεύτερη μετά την Μάργκαρετ Κόρτ με 21 τίτλους.

Ήταν φιναλίστ στο μεικτό στο Γαλλικό όπεν το 1938 και στο Γουίμπλεντον το 1947 και 1951. Φιναλίστ ήταν και στο απλό στο Αμερικανικό όπεν του 1938. Στο Πρωτάθλημα αντισφαίρισης Ανατολικής Μεσογείου το 1951 ήταν νικήτρια στο απλό και στο μεικτό.

Σύμφωνα με τους Wallis Myers και John Olliff της The Daily Telegraph και της Daily Mail αντίστοιχα, η Μπόλτον ήταν στη πρώτη δεκάδα του κόσμου το 1938, το 1947 και το 1948 (χωρίς βαθμολογίες από το 1940 έως το 1945)ήταν Νο4 από το 1947 έως το 1949. Σύμφωνα με τον Νεντ Πότερ του αμερικανικού περιοδικού *Lawn Tennis*, ήταν Νο 2 στον κοσμο το 1947, πίσω από την Λουίζ Μπρόυ.

Παντρεύτηκε τον Τζόρτζ Μπόλτον στις 6 Ιουλίου 1940. Ήταν πιλότος της RAAF και σκοτώθηκε τον Μάιο του 1942 κατά τη διάρκεια μιας επιδρομής στη Γερμανία.
Η Μπόλτον τιμήθηκε με την εισαγωγή της στη Διεθνή Αίθουσα της Φήμης το 2006.

Παραπομπές
----------

1. 1 2 3 4 5  Bud Collins: «The Bud Collins History of Tennis» (Αγγλικά) New Chapter Press. Νέα Υόρκη. 2010. σελ. 549. ISBN-13 978-0-942257-70-0.
2. 1 2 3 4  Nancye (Wynne) Bolton – Player Profiles - Players ... - Tennis Australia
3. ↑  Collins, Bud (2008). *The Bud Collins History of Tennis: An Authoritative Encyclopedia and Record Book*. New York: New Chapter Press. σελίδες 695, 702. ISBN 0-942257-41-3.
4. ↑  «Married in Melbourne.». *The Sydney Morning Herald* (National Library of Australia): σελ. 4. 8 July 1940. .
5. ↑  «ASN Wikibase Occurrence # 52864». Aviation Safety Network (ASN).
Η **Μίριαμ Ορεμάνς** (*Λατινικό αλφάβητο : Miriam Oremans*), γεννημένη στις 9 Σεμπτεμβρίου 1972, είναι πρώην Ολλανδή πρωταθλήτρια της αντισφαίρισης και Ολυμπιονίκης. 

Στις 26 Ιουλίου 1993 ήταν Νο 25 στον κόσμο. Το 1992 έπαιξε στον τελικό του μεικτού διπλού στο Γουίμπλεντον με συμπαίκτη τον Τζάκο Έλτινγκ όπου έχασαν από το ζευγάρι Σιρίλ Σουκ - Λαρίσα Σαβτσένκο Νάιλαντ με 7-6 και 6-2.

Το 2000 συμμετείχε στους Ολυμπιακούς αγώνες του Σίδνεϊ στην αντισφαίριση όπου κατέκτησε το αργυρό μετάλλιο στο διπλό γυναικών με συμπαίκτρια την Κρίστι Μπούγκερτ. Στο τελικό έχασαν από τις Αμερικανίδες αδελφές  Σερένα Γουίλιαμς και Βένους Γουίλιαμς με 1–6, 1–6. Στο απλό αποκλείστηκε στον δεύτερο γύρο από την Μόνικα Σέλερς.

Παραπομπές
----------

1. ↑  *WTA website*.
2. ↑  «Miriam Oremans - Tennis Explorer». Αρχειοθετήθηκε από το πρωτότυπο στις 8 Σεπτεμβρίου 2017. Ανακτήθηκε στις 9 Νοεμβρίου 2017.
3. ↑  Miriam Oremans (NED) - Mixed Doubles - Wimbledon[*νεκρός σύνδεσμος*]
4. 1 2 3  *Miriam Oremans Bio, Stats, and Results | Sports Reference Αρχειοθετήθηκε 2012-12-18 στο Wayback Machine.*
Οι **Νάμα** ήταν ελληνικό ποπ, ροκ και τζαζ μουσικό συγκρότημα που έδρασε καλλιτεχνικά από το 1992 μέχρι το 2009. Τα μέλη του συγκροτήματος ήταν ο Αριστείδης Παυλής (σύνθεση και ενορχήστρωση) και η Ιφιγένεια Παπουτσά (στίχοι και φωνητικά).

Ιστορία
-------

### 1992-1998

Η ιστορία τους ξεκινά το 1992 με την κυκλοφορία του ομώνυμου άλμπουμ *ΝΑΜΑ* όπου το τζαζ τραγούδι "Οδυσσέας" ξεχωρίζει και γίνεται ραδιοφωνική επιτυχία της εποχής.

Το καλοκαίρι του 1994 κυκλοφορούν την δεύτερη δισκογραφική τους δουλειά με τίτλο *ΝΑΜΑ ΙΙ* από τον οποίο ξεχώρισαν τα τραγούδια "Πρίγκηπας Αλήτης", "Μαζί σου πάρε με", "Σφαίρα από γη και θάλασσα", "Τα καλύτερα μας χρόνια".

Το 1995 κυκλοφορούν το LP *Αναμνήσεις* όπου διασκευάζουν δέκα τραγούδια: "Μια αγάπη για το καλοκαίρι" (Γιάννης Σπανός-Γ.Παπαστεφάνου), "Πολλές φορές" (Μανώλης Χιώτης-Χ.Κολοκοτρώνη), "Πες μου μια λέξη", (Μάνος Χατζιδάκης-Αλέκος Σακελλάριος), "Οι μάγοι" (Διονύσης Σαββόπουλος), "Πήρες πια τα μάτια σου" (Μίμης Πλέσσας-Δ.Στρατηγοπούλου), "Να διώξω τα σύννεφα" (Η. Παπακωστα-Δασκαλόπουλου).

Το 1998, πιστοί στον δρόμο που οι ίδιοι χάραξαν με την ρυθμική πολυμορφία και το προσωπικό τους χρώμα στην ενορχήστρωση και το στίχο, παρουσιάζουν ακόμα δέκα τραγούδια με τον τίτλο *ΝΑΜΑ ΙΙΙ - Ζωή παράσταση*. Από το άλμπουμ ξεχώρισαν το "Ζωή παράσταση", "Αγάπη μου αλλού", "Δέκα Σεπτέμβρη".

### 2005-2008

Το 2002 κυκλοφόρησαν από την ΕROS music το LP *ΝΑΜΑ ΙV* και με το τραγούδι τους "Μια Κυριακή" βραβεύονται στα Μουσικά Βραβεία Αρίων (1η απονομή) ως καλύτερο ποπ συγκρότημα. Άλλα τραγούδια που ξεχωρίζουν από το άλμπουμ είναι τα "Άνυδρη γη", "Δεν είμαι εδώ" και το αγγλόφωνο "Why".

Το 2005 κυκλοφορούν το νέο τους cd με τίτλο *Ένα μακρύ ταξίδι*. Τραγούδια που ξεχωρίζουν είναι τα "Το ψαράκι", "Ζεστό καλοκαίρι". Για το "Ένα μακρύ ταξίδι" οι Νάμα διακρίθηκαν στα Μουσικά Βραβεία Αρίων (5η απονομή) ως καλύτερο Ποπ συγκρότημα.

To 2008 οι Νάμα κυκλοφόρησαν από την LYRA το άλμπουμ με τίτλο *Το φως και η αρχή* που σηματοδότησε και το τέλος της πορείας τους.

Μουσικοί συνεργάτες
-------------------

Συνεργάτες της μπάντας υπήρξαν οι:

* Δήμης Παπαχρήστου (κιθάρες)
* Κώστας Κωστάρογλου (πιάνο)
* Βασίλης Μούστος (πιάνο)
* Θύμιος Παπαδόπουλος (ξύλινα πνευστά)
* Νίκος Σακελαράκης (τρομπέτα)
* Αντώνης Απέργης (παραδοσιακά πνευστά)
* Βαλεντίνο Μπέικοφ (βιολί)
* Τάκης Μαρινάκης (τύμπανα, κρουστά)
* Μάξιμος Δράκος (πιάνο)

Εξωτερικοί σύνδεσμοι
--------------------

* Επίσημη ιστοσελίδα
* Επίσημη ιστοσελίδα του Άρη Παυλή
* Παρουσίαση του άλμπουμ *Ένα Μακρύ Ταξίδι* από το Music Corner
* Βιογραφία των Νάμα wikigreek-music
* Παρουσίαση του άλμπουμ *Το Φως και η Αρχή* από το Music Corner
* Παρουσίαση του άλμπουμ *Το Φως και η Αρχή* από το Music Heaven
* Παρουσίαση του CD single *Το Ψαράκι* από το Music Corner
Το **Νορφολκο-Πιτκαιρνέζικο αλφάβητο** είναι παραλλαγή του λατινικού αλφαβήτου. Χρησιμοποιείται για να γράψει τα Νόρφολκ/Πιτκαιρνέζικα.

Περιέχει 22 γράμματα και 5 δίγραφα:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| A | AA | B | C | D | E | EE | F | G | H | I | II | J | K | L | M | N | O | OO | P | R | S | T | U | UU | W | Y |
| a | aa | b | c | d | e | ee | f | g | h | i | ii | j | k | l | m | n | o | oo | p | r | s | t | u | uu | w | y |

Το αλφάβητο χρησιμοποιεί επίσης 3 ακόμη δίγραφα και 1 τρίγραφο παρακάτω.

IE SH KS (SCH)
Τα γράμματα C, Q, V, Χ και "Z" δεν αποτελούν μέρος του Νορφολκο-Πιτκαιρνέζικου αλφαβήτου, αλλά χρησιμοποιούνται σε δανεισμένες λέξεις.

Δείτε επίσης
------------

* Αγγλικό αλφάβητο
Η **νορβηγική γλώσσα** ανήκει στην ινδοευρωπαϊκή οικογένεια γλωσσών και ειδικότερα στις βορειογερμανικές γλώσσες. Έχει πολλά κοινά με τη Σουηδική, τη Δανική και τη Φεροϊκή γλώσσα. Ομιλείται από πέντε εκατομμύρια ανθρώπους, από τους οποίους σχεδόν όλοι κατοικούν στη Νορβηγία, όπου είναι και επίσημη γλώσσα.

Τα Νορβηγικά έχουν δύο επίσημες γραπτές μορφές:

* η *μπουκμώλ* (Bokmål, κυριολεκτικά «γλώσσα των βιβλίων»)
* η *νεονορβηγικά* (nynorsk, «Νεονορβηγική»)

Επίσης, υπάρχει η ανεπίσημη γραπτή μορφή, η "ρικσμώλ", νορβ. *riksmål* (κυριολεκτικά εθνική γλώσσα), που είναι μια συντηρητικότερη μορφή της μπουκμώλ, και η ανεπίσημη υψηλή νορβηγική (χέγκνουρσκ *høgnorsk*), που είναι πιο συντηρητική από τη νεονορβηγική.

Τα μπουκμώλ γράφονται από το 85 με 90 % του συνολικού πληθυσμού της Νορβηγίας, αλλά είναι τόσο κοντά με τη Δανική που θα μπορούσαν οι δύο γλώσσες να θεωρηθούν διάλεκτοι μίας γλώσσας. Αντίθετα τα νεονορβηγικά, που γράφονται μόνο από το 10% του πληθυσμού, έχουν πολλά κοινά με την Ισλανδική και τη Φεροϊκή. 

Γενικά όλες οι μορφές των Νορβηγικών μοιάζουν με τα Σουηδικά και τα Δανικά, και έτσι Σουηδοί, Νορβηγοί και Δανοί μπορούν να αλληλοκατανοούνται.

Ιστορία
-------

Πάντα υπήρχε στη Νορβηγία ένας μεγάλος αριθμός διαλέκτων. Εξαιτίας του δύσκολου αναγλύφου της χώρας, με πολλά βουνά και απότομες κοιλάδες, και δύσκολες μετακινήσεις, οι διάλεκτοι μπόρεσαν να εξελιχθούν πολύ διαφορετικά μεταξύ τους.
Για αυτόν τον λόγο, αλλά και εξαιτίας του γεγονότος ότι η Δανία κυριαρχούσε στη Νορβηγία για πολλούς αιώνες με τα Δανικά ως επίσημη γλώσσα, δεν μπόρεσε να εδραιωθεί μια ενιαία γλώσσα με ενιαία προφορά, όπως για παράδειγμα στη Σουηδία ή τη Γερμανία. Πάντως, η μακροχρόνια ένωση Νορβηγίας και Δανίας οδήγησε στη δημιουργία μιας δανονορβηγικής κοινής γλώσσας, την οποία ομιλούσε ένα μικρό μέρος του πληθυσμού. Ακόμη και στη γραπτή γλώσσα υπάρχουν σήμερα δύο διαφορετικές γραφές.

Δείτε επίσης
------------

* Δανικό και Νορβηγικό αλφάβητο

Εξωτερικοί σύνδεσμοι
--------------------

WikipediaWikipedia
**Έκδοση της Βικιπαίδειας στην Νορβηγική γλώσσα**

WikipediaWikipedia
**Έκδοση της Βικιπαίδειας στην Νορβηγική γλώσσα**

* Όλα τα δωρεάν λεξικά για τη νορβηγική
* η παρουσίαση της bokmål από τον *Εθνολόγο*)
* η παρουσίαση της nynorskαπό τον *Εθνολόγο*
* Νορβηγοαγγλικό λεξικό
* Νορβηγοαγγλικό λεξικό (2)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85092722
* GND: 4120291-0
* BNF: cb119797174 (data)
* NDL: 00568691
* NKC: ph123330

 |

 |
Η **Μίρα Ζελεχόβερ-Αλέκσιουν** (πολωνικά: Mira Żelechower-Aleksiun) (γενν. 26 Μαρτίου 1941, Μίλεροβο) είναι Πολωνή ζωγράφος εβραϊκής καταγωγής.

Βιογραφία
---------

Γεννήθηκε στο Μίλεροβο του Όμπλαστ του Ροστόφ, όπου μετακόμισαν οι γονείς της κατά τη διάρκεια του Β΄ Παγκοσμίου Πολέμου. Ο πατέρας της δολοφονήθηκε από τους Ναζί τον Μάιο του 1941. Μετά τον πόλεμο, η Μίρα και η μητέρα της επέστρεψαν στην Πολωνία και εγκαταστάθηκαν στο Βρότσλαβ.

Το 1966 αποφοίτησε από την Ακαδημία Καλών Τεχνών «Εουγκένιους Γκέπερτ» και ένα χρόνο αργότερα, έκανε το ντεμπούτο της ως ζωγράφος στην ΅«Galeria Teatru Kalambur» στο Βρότσλαβ. Τις δεκαετίες του 1960 και του 1970, η Μίρα Ζελεχόβερ-Αλέκσιουν συμμετείχε σε σημαντικά συνέδρια ζωγράφων, συμπεριλαμβανομένης της 4ης και 7ης *Επισκόπησης της Πολωνικής Σύγχρονης Τέχνης* στο Στσέτσιν, της 8ης και 9ης *Ομάδας Έκθεσης Ρεαλιστών* στη Βαρσοβία και του *Jan Spychalski Painnazting* στο Πόζναν*.*

Παραπομπές
----------

1. 1 2  *Mira Żelechower-Aleksiun*, Małgorzata Kitowska-Łysiak, culture.pl; January 2005
2. ↑  Mira Żelechower-Aleksiuns Official website

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 98456938
* **Europeana**: agent/base/143258
* LCCN: no2011162806
* ISNI: 0000 0001 1938 1155
* GND: 1012223256

 |

 |
Συντεταγμένες: 37°58′12″N 23°43′13″E﻿ / ﻿37.97000°N 23.72028°E﻿ / 37.97000; 23.72028

Ο **ναός του Αγίου Δημητρίου Λουμπαρδιάρη** είναι εκκλησία η οποία βρίσκεται στο λόφο Φιλοπάππου στην Αθήνα. Ο ναός κτίστηκε κατά την τουρκοκρατία και αναστηλώθηκε το 1955 από τον Δημήτρη Πικιώνη. Βρίσκεται κοντά στο Δίπυλο υπέρ των Πυλών, μια πύλη στο Διατείχισμα των Αθηνών.

Σύμφωνα με την παράδοση το όνομα του ναού οφείλεται σε ένα περιστατικό που έλαβε χώρα το 1658. Ο φρούραρχος της Ακρόπολης Γιουσούφ είχε τοποθετήσει στα Προπύλαια της Ακρόπολης ένα μεγάλο κανόνι (λουμπάρδα) με στόχο την παραμονή της γιορτής του Αγίου Δημητρίου να κανονιοβολήσει το ναό και τους πιστούς. Όμως ξέσπασε καταιγίδα και ένας κεραυνός έπεσε στην πυριδαταποθήκη με αποτέλεσμα από την έκρηξη να σκοτωθεί ο Γιουσούφ και η οικογένειά του.

Κατά τη διάρκεια της αναστήλωσης του ναού αποκαλύφθηκαν φθαρμένες τοιχογραφίες, οι οποίες σύμφωνα με την κτητορική επιγραφή χρονολογούνται από το 1732. Ο ναός αναστηλώθηκε το 1955 από τον Δημήτρη Πικιώνη, ο οποίος χρησιμοποίησε κυβόλιθους, μαρμάρινα υλικά από νεοκλασικά, μπετόν και τοποθέτησε διακοσμητικά στοιχεία με βυζαντινό και λαϊκό χαρακτήρα. Δίπλα στον ναό κατασκεύασε τουριστικό περίπτερο.

Πρόκειται για μονόκλιτη βασιλική με κυλινδρική στέγαση. Η στέγη είναι καλυμμένη με πλάκες, ενώ στην κατασκευή του ναού έχει χρησιμοποιηθεί αρχαίο οικοδομικό υλικό.

Παραπομπές
----------

1. ↑  www.arxaiologikoktimatologio.gov.gr/el/monuments\_info?id=147898&type=Monument.
2. 1 2 3 4  Πανταζόπουλος, Γιάννης (1 Φεβρουαρίου 2019). «Η ιστορία του Αγίου Δημητρίου Λουμπαρδιάρη και το κλειστό «αναπαυτήριο»». *www.lifo.gr*. Ανακτήθηκε στις 15 Φεβρουαρίου 2022.
Η **Μίρκα Γεμεντζάκη** ήταν Ελληνίδα σκηνοθέτις και δασκάλα φωνής και αναπνοής με μέθοδο κατοχυρωμένη στις Βρυξέλλες.

Βιογραφικά στοιχεία
-------------------

Σπούδασε μουσική στη Γερμανία, τραγούδησε η ίδια σε μεγάλες όπερες και αργότερα στράφηκε στο θέατρο, όπου συνεργάστηκε με τον Πέτερ Στάιν, τον Πήτερ Μπρουκ, τον Μπομπ Ουίλσον, τον Ίνγκμαρ Μπέργκμαν και άλλες προσωπικότητες της λυρικής σκηνής. Επιστρέφοντας στην Ελλάδα το 1983, συνδέθηκε αρχικά με τη Θεατρική Λέσχη Βόλου του Σπύρου Βραχωρίτη, όπου έπαιξε τη Γυναίκα της Ζάκυθος. Αργότερα συνεργάστηκε με τον Μίνωα Βολανάκη, τον Δήμο Αβδελιώδη και άλλους σημαντικούς Έλληνες σκηνοθέτες. Η ίδια σκηνοθέτησε πολλές παραστάσεις, ανάμεσα στις οποίες οι *Ευτυχισμένες Μέρες* του Μπέκετ, η Φόνισσα , η *Φεύγουσα Κόρη*, οι *Θαλασσινοί Έρωτες* του Αλέξανδρου Παπαδιαμάντη, ο Ομηρικός Ύμνος στη Δήμητρα, οι Τρωάδες κ.α. Έφυγε απ’ τη ζωή τον Αύγουστο του 2013 αφήνοντας πίσω της πλούσιο έργο.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 150149066565165601645
* **Europeana**: agent/base/4618
* ISNI: 0000 0000 2063 9072
* GND: 132076187

 |

 |



1. ↑  Ανακτήθηκε στις 24  Ιουνίου 2019.
Συντεταγμένες: Sky map 06h 41m 36.7s, −50° 57′ 58″

Ο νάνος σφαιροειδής γαλαξίας της Τρόπιδος
Ο **νάνος σφαιροειδής γαλαξίας της Τρόπιδος** (αγγλ. *Carina dwarf spheroidal galaxy*)
είναι ένας γαλαξίας νάνος στον αστερισμό της Τρόπιδος (Carina). Ανακαλύφθηκε το 1977 τους R. D. Cannon, T. G. Hawarden και S. B. Tritton
. 

Βρίσκεται σε απόσταση 330 000 έτη φωτός (100 kpc) και είναι γαλαξίας δορυφόρος του δικού μας Γαλαξία. Η μέση ηλικία των αστέρων του γαλαξία νάνου της Τρόπιδος μοιάζει να είναι πιο μικρή απ'ότι η μέση ηλικία αστέρων άλλων δορυφόρων γαλαξιών, πράγμα που ίσως υποδηλώνει πως σχηματίστηκε μεταγενέστερα. 
Μάλλον έχει μια σύνθετη ιστορία σχηματισμού των αστεριών, με τρία ξεχωριστά γεγονότα σχηματισμού νέων άστρων.

Εξωτερικοί σύνδεσμοι
--------------------

* Carina Dwarf Αρχειοθετήθηκε 2008-06-30 στο Wayback Machine.
* Observations of Tidal Disruption of the Carina Dwarf Spheroidal Galaxy

Πηγές
-----

1. ↑  «Carina Dwarf». Αρχειοθετήθηκε από το πρωτότυπο στις 30 Ιουνίου 2008. Ανακτήθηκε στις 13 Οκτωβρίου 2007.
2. ↑  R. D. Cannon, T. G. Hawarden, S. B. Tritton; Hawarden; Tritton (1977). «A new Sculptor-type dwarf elliptical galaxy in Carina». *Monthly Notices of the Royal Astronomical Society* **180**: 81–82. Bibcode: 1977MNRAS.180P..81C.
3. ↑  The Satellite Galaxies
4. ↑  Hurley-Keller, Dennise; Mario Mateo and James Nemec (1998). «The Star Formation History of the Carina Dwarf Galaxy». *The Astronomical Journal* **115**: 1840. doi:10.1086/300326. Bibcode: 1998AJ....115.1840H. .

  


|  |  |
| --- | --- |
| 

|  |
| --- |
| * Πύλη:Αστρονομία
 |

 |
**Μετανηολόγηση** ή **μετεγγραφή πλοίου** ονομάζεται η ελεύθερη μεταφορά εγγραφής ενός πλοίου από ένα νηολόγιο σε άλλο κατόπιν αιτήσεως του πλοιοκτήτη ή συμπλοιοκτητών που κατέχουν "πέραν του εξ αδιαιρέτου ημίσεως του πλοίου". Σε περίπτωση ενυπόθηκου πλοίου η μετανηολόγηση δεν πραγματοποιείται αν δεν προσαχθεί αντίγραφο συμβολαιογραφικής συναίνεσης των ενυπόθηκων δανειστών.

Ειδικότερα για τα νηολογημένα πλοία στα ελληνικά Προξενικά Λιμεναρχεία Λονδίνου, Νέας Υόρκης και Τόκυο η μετανηολόγησή τους σε νηολόγιο ελληνικού λιμένα είναι εκ του ελληνικού Νόμου υποχρεωτική εντός ενός έτους.

Δείτε επίσης
------------

* Νηολόγηση
* Νηολόγος
* Λιμένας νηολογίου
* Κυριότητα πλοίου
* Διαγραφή πλοίου
Αυτό το λήμμα αφορά την ναυμαχία της Ίμβρου το 1918.  Για την ναυμαχία του 1717, δείτε: Ναυμαχία της Ίμβρου (1717).  

  

Η **Ναυμαχία της Ίμβρου** ήταν ναυτική σύγκρουση που έλαβε χώρα κατά τη διάρκεια του Πρώτου Παγκόσμιου Πολέμου.

Η ναυμαχία
----------

Η ναυμαχία έλαβε χώρα στις 20 Ιανουαρίου 1918, όταν μία οθωμανική μοίρα συναντήθηκε με έναν στολίσκο του Βρετανικού Βασιλικού Ναυτικού ανοικτά του νησιού Ίμβρος στο Αιγαίο Πέλαγος. Η έλλειψη των βαρέων συμμαχικών πολεμικών πλοίων στην περιοχή επέτρεψε στο Οθωμανικό θωρηκτό αναχαίτισης «Γιαβούζ Σουλτάνος Σελίμ» (*Yavûz Sultân Selîm*) και το ελαφρύ καταδρομικό «Πόνυ» (*Midilli*) να εισέλθουν στη Μεσόγειο και να επιτεθούν στα βρετανικά περιπολικά και αντιτορπιλικά στην Ίμβρο, πριν την επίθεση στη ναυτική βάση του Μούδρου στη Λήμνο.

Αποτελέσματα
------------

Μολονότι οι οθωμανικές δυνάμεις κατάφεραν να ολοκληρώσουν το στόχο τους καταστρέφοντας τα βρετανικά περιπολικά στην Ίμβρο, η ναυμαχία δεν τους βγήκε σε καλό καθώς ενώ αποσύρονταν έπλεαν μέσα σε ένα ναρκοπέδιο. Το «*Πόνυ*» βυθίστηκε και το «*Γιαβούζ Σουλτάνος ​​Σελίμ*» έπαθε σοβαρές ζημιές. Παρά το γεγονός ότι το «*Γιαβούζ Σουλτάνος ​​Σελίμ*» κατάφερε να γυρίσει μέσα από τα Δαρδανέλλια στην παραλία, υποβλήθηκε για ημέρες σε συνεχείς αεροπορικές επιθέσεις μέχρι που τελικά ρυμουλκήθηκε σε ασφαλές μέρος. Με το πλέον σύγχρονο ταχύπλοο σκάφος του Οθωμανικού Ναυτικού βυθισμένο και το μοναδικό θωρηκτό αναχαίτισής του εκτός δράσης, η ναυμαχία αυτή περιόρισε αποτελεσματικά την επιθετική ικανότητα του Οθωμανικού Ναυτικού μέχρι το τέλος του πολέμου.

Παραπομπές
----------

1. ↑  Jon Guttman. «Air Attack Over the Dardanelles - Sidebar: September '98 Aviation History Feature». *historynet.com*. Ανακτήθηκε στις 14 Απριλίου 2014.
2. ↑  Woodhouse 1920, σελ. 160.

Πηγές
-----

* Chisholm, Hugh (1922). *The Encyclopædia Britannica, The Twelfth Edition, Volume 2*. New York: The Encyclopædia Britannica Company, Ltd.
* Groner, Eric (1990). *German Warshps 1815–1945 Volume One: Major Surface Vessels*. Annapolis: Naval Institute Press. ISBN 0-87021-790-9.
* Jameson, William (2004). *Submariners VC*. Penzance, Cornwall: Periscope Publishing Ltd. ISBN 978-1-904381-24-2.
* Woodhouse, Henry (1920). *Textbook of Aerial Laws*. New York: Frederick A. Stokes Company.
Ο **ναός Αγίου Τιμοθέου** **και Αγίου Γεωργίου ή Αγίου Νικολάου Χωστού** βρίσκεται βορειοδυτικά του Γέρακα, στη συνοικία Δέσις του Γαργυττού, στον δρόμο προς Πεντέλη και είναι αφιερωμένος στον Άγιο Τιμόθεο επίσκοπο Ευρίπου και στους αναφερόμενους Αγίους. Είναι διώροφος ναός και υπήρξε ησυχαστήριο του Αγίου Τιμοθέου. Αποτελεί Μετόχι της Μονής Πεντέλης της Κοιμήσεως της Θεοτόκου.

Ιστορία
-------

Ο ναός χρονολογείται στον 16ο αιώνα. Πρόκειται για ένα ναΐσκο ημιυπόγειο που μοιάζει με κελί λαξευμένο σε βράχο, εξού και η ονομασία "Χωστός". Μέχρι το 1910 αναφέρεται ερειπωμένος. Αργότερα όμως χτίστηκε πάνω του ναός κανονικός που είναι αφιερωμένος στον Άγιο Τιμόθεο ο οποίος ασκήτευε εκεί γύρω στο 1580. Κάθε χρόνο εορτάζεται η μνήμη του Αγίου στις 16 Αυγούστου. Ο Άγιος Τιμόθεος ασκήτευε στο Πεντελικό Όρος και επιθυμούσε περισσότερη ησυχία όταν η φήμη του εξαπλώθηκε στην περιοχή. Έτσι κατέφυγε σε αυτό το ναΐσκο που δεν είναι γνωστό αν προϋπήρχε ή αν έχτισε ο ίδιος. Την εποχή αυτή που χτίστηκε κατασκευάστηκαν επίσης και άλλοι ναοί όπως ο Άγιος Γεώργιος Κοιμητηρίου, ο Άγιος Δημήτριος, ο Άγιος Ιωάννης ο Αποκεφαλιστής, οι Άγιοι Πάντες, ανοικοδομήθηκε ο βυζαντινός ναός του Αγίου Ιωάννη του Θεολόγου και άλλοι. 

Οι αγιογραφίες χρονολογούνται το 1727 και αποτελούν δημιουργήματα του Αργείου αγιογράφου Γεωργίου Μάρκου. Η σχολή του έχει αγιογραφήσει πάρα πολλούς ναούς των Μεσογείων.

Παραπομπές
----------

1. ↑  «ΕΠΙΚΟΙΝΩΝΙΑ». *Σκήτη Αγίου Τιμοθέου Ευρύπου*. Αρχειοθετήθηκε από το πρωτότυπο στις 2018-05-29.. Ανακτήθηκε στις 2017-12-23.
2. ↑  Ζουμή, Ελβίρα. «Άγ. Γεώργιος Χωστός (Μετόχι Ι.Μ.Πεντέλης)». *www.imml.gr*. Ανακτήθηκε στις 23 Δεκεμβρίου 2017.
3. ↑  «ΙΣΤΟΡΙΚΟ». *Σκήτη Αγίου Τιμοθέου Ευρύπου*. Αρχειοθετήθηκε από το πρωτότυπο στις 2018-05-29.. Ανακτήθηκε στις 2017-12-23.
Η **μαθηματική γεωγραφία** είναι ο δεύτερος σπουδαίος κλάδος της Γεωγραφίας μετά τη Φυσική γεωγραφία. Έχει ως αντικείμενο μελέτης:

* το σχήμα και το μέγεθος της Γης, και
* τη θέση της Γης στο Ηλιακό σύστημα.

Με βάση τους δύο αυτούς παράγοντες προσδιορίζονται ακολούθως: ο ορίζοντας, οι διαστάσεις της Γης, ο προσανατολισμός, ο προσδιορισμός ενός σημείου σ΄ αυτή, δηλαδή οι γεωγραφικές συντεταγμένες ενός τόπου, η κίνηση της Γης και τα φαινόμενα που προέρχονται απ΄ αυτή όπως: ο γήινος χρόνος, η ώρα, η ημέρα, η νύχτα, οι εποχές, το ημερολόγιο και το εορτολόγιο.

  


|  |  |
| --- | --- |
| εικονίδιο Γεωγραφία | Πύλη Γεωγραφία |
Η **Μεταρρυθμισμένη Εκκλησία στην Αμερική** ή **Αναμορφωμένη Εκκλησία στην Αμερική** (αγγλ.: *Reformed Church in America* ή εν συντομία *RCA*), είναι Προτεσταντικό Χριστιανικό εκκλησιαστικό δόγμα στις Ηνωμένες Πολιτείες και τον Καναδά, με Καλβινιστική θεολογία.

Ιδρυμένη το 1628 ως κλάδος της Ολλανδικής Μεταρρυθμισμένης Εκκλησίας, αποτελεί την αρχαιότερη Προτεσταντική εκκλησία με διαρκή διακονία, και επιπλέον ο αρχαιότερος οργανισμός στη Βόρεια Αμερική. Αργότερα, το 1819 έχοντας πλέον ανεξαρτησία από την Ολλανδική εκκλησία ονομάστηκε *Μεταρρυθμισμένη Προτεσταντική Ολλανδική Εκκλησία*, ενώ το σημερινό της όνομα επιλέχθηκε το 1867. Σήμερα έχει γύρω στα 240,000 μέλη.

Η Μεταρρυθμισμένη Εκκλησία στην Αμερική είναι ιδρυτικό μέλος αρκετών οικουμενικών οργανισμών μεταξύ των οποίων και του Παγκοσμίου Συμβουλίου Εκκλησιών, καθώς και μέλος της Παγκόσμιας Κοινωνίας Αναμορφωμένων Εκκλησιών. Μέρος του δόγματος συμμετέχει στον Εθνικό Σύνδέσμο Ευαγγελικών.

Υποσημειώσεις
-------------

1. ↑  «An Introduction – Christian Reformed Church». Αρχειοθετήθηκε από το πρωτότυπο στις 22 Ιουλίου 2011. Ανακτήθηκε στις 1 Ιανουαρίου 2011.
2. ↑  περιοδικό *Αστήρ της Ανατολής*, Σεπτέμβριος 2006, σελ. 20

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μεταρρυθμισμένη Εκκλησία στην Αμερική** |

* Η επίσημη σελίδα της Μεταρρυθμισμένης Εκκλησίας στην Αμερική
Συντεταγμένες: 37°58′47.42400″N 23°44′20.04000″E﻿ / ﻿37.9798400000°N 23.7389000000°E﻿ / 37.9798400000; 23.7389000000

Αυτό το λήμμα αφορά τον ορθόδοξο ναό.  Για τον ομώνυμο καθολικό καθεδρικό στην Αθήνα, δείτε: Καθολικός Καθεδρικός Ναός Αγίου Διονυσίου Αρεοπαγίτη.  
Ο **ναός του Αγίου Διονυσίου Αρεοπαγίτη** είναι ορθόδοξη εκκλησία η οποία βρίσκεται στη συνοικία Κολωνάκι στην Αθήνα. Ο ναός ολοκληρώθηκε 1931 σε σχέδια Αναστάσιου Ορλάνδου στη θέση παλαιότερου ναού, ο οποίος κατεδαφίστηκε το 1900. Είναι αφιερωμένος στον Άγιο Διονύσιο Αρεοπαγίτη, έναν από τους πρώτους επισκόπους της Αθήνας. Γιορτάζει στις 3 Οκτωβρίου.

Ιστορικό
--------

Στη θέση του ναού βρισκόταν παλαιότερος ναός, ο οποίος είχε κατασκευαστεί το 1880 αλλά κατεδαφίστηκε το 1900 ώστε να κατασκευαστεί ένας μεγαλύτερος ναός. Τα σχέδια του νέου ναού ανέλαβε ο Αναστάσιος Ορλάνδος, σε συνεργασία με τον Δημήτριο Φιλιππάκη. Την επίβλεψη του εσωτερικού και εξωτερικού διακόσμου ανέλαβε ο Γεώργιος Νομικός. Η κατασκευή του ναού άρχισε το 1923 ή το 1925 και ολοκληρώθηκε το 1931. Ο ναός εγκαινιάστηκε από τον αρχιεπίσκοπο Χρυσόστομο Α΄. Ο ναός χρησιμοποιήθηκε ως καθεδρικός ναός όσο ο Μητροπολιτικός Ναός Αθηνών ήταν κλειστός λόγω αναστήλωσης.

Ναός Άγιου Διονύσιου Αρεοπαγίτη-Η κεντρική είσοδος από την οδό Σκουφά
Στις 27 Δεκεμβρίου 2018 ένας εκρηκτικός μηχανισμός μικρής ισχύος εξερράγη κοντά στην είσοδο του ναού, με αποτέλεσμα τον τραυματισμό ενός νεωκόρου και ενός αστυνομικού. Την ευθύνη ανέλαβε μια αναρχική ομάδα με την ονομασία «Εικονοκλαστική Σέχτα».

Περιγραφή
---------

Ο ναός ανήκει στο τύπο του σταυροειδή ναού με τρούλο. Ο ναός φέρει εξωτερικά νεοκλασικά και νεομπαρόκ στοιχεία. Ο ναός έχει αγιογραφηθεί εσωτερικά από τον Σπύρο Βασιλείου. Το ξυλόγλυπτο τέμπλο, ο επισκοπικός θρόνος, ο άμβωνας, τα ψαλτήρια και ο ξυλόγλυπτος πολυέλαιος του ναού είναι έργο του Θεοφάνη Νομικού. Τα μωσαϊκά στον εξωνάρθηκα και στο εσωτερικό του ναού, με εξαίρεση το δάπεδο, είναι έργο του Στέφανου Ξενόπουλου.

Δείτε επίσης
------------

* Άγιος Θεράπων Μυτιλήνης - παρόμοιας αρχιτεκτονικής ναός στη Μυτιλήνη

Παραπομπές
----------

1. 1 2 3 4 5  «Αγιος Διονύσιος : Η ιστορία της εκκλησίας στο Κολωνάκι που έσκασε η βόμβα». *in.gr*. 27 Δεκεμβρίου 2018.
2. 1 2  «Ι.Ν. Αγίου Διονυσίου Αρεοπαγίτου - Ιστορικοί Ναοί». *www.religiousgreece.gr*. Ιερά Αρχιεπισκοπή Αθηνών. Ανακτήθηκε στις 10 Ιανουαρίου 2021.
3. ↑  «Η ιστορία της εκκλησίας του Αγίου Διονυσίου στο Κολωνάκι». *Dogma.gr*. 3 Οκτωβρίου 2020. Ανακτήθηκε στις 10 Ιανουαρίου 2021.
4. ↑  Τσαλδάρης, Μάνος (27 Δεκεμβρίου 2018). «Τι εκτιμούν οι αρχές για την επίθεση στο Κολωνάκι». *Η Εφημερίδα των Συντακτών*. Ανακτήθηκε στις 10 Ιανουαρίου 2021.
5. ↑  «Ανάληψη ευθύνης για την επίθεση με εμπρηστικό μηχανισμό στον Αγιο Διονύσιο στο Κολωνάκι». *Η Καθημερινή*. 19 Ιανουαρίου 2019. Ανακτήθηκε στις 10 Ιανουαρίου 2021.
Οι Νορν
*Οι Νορν* (1889) του Johannes Gehrts.
Οι **Νορν** (**norn**, πληθυντικός **nornir**) της σκανδιναβικής μυθολογίας είναι τρεις θεότητες που ονομάζονται Ουρντ (*Urd*, δηλαδή *αυτό που έχει γίνει*), Βερντάντι (*Verdandi*, *αυτό που γίνεται*) και Σκουλντ (*Skuld*, *το πρέπον*).

Κατοικούν κάτω από τις ρίζες του Ύγκντρασιλ, του παγκόσμιου δέντρου στο κέντρο του κόσμου, και παίρνοντας νερό από το ιερό τους πηγάδι ποτίζουν το δέντρο στο κέντρο του σύμπαντος για να μη ξεραθεί (αν και κάποιες διηγήσεις αναφέρουν πως ζουν πάνω από τη Γέφυρα Μπίφροστ), όπου υφαίνουν το κέντημα των μοιρών. Αυτές οι τρεις Νορν περιγράφονται ως ισχυρές παρθενικές γιγάντισσες των οποίων η άφιξη από το Γιοτουνχέιμ τελείωσε τη χρυσή εποχή των θεών. Η ζωή κάθε ανθρώπου είναι μια κλωστή στον αργαλειό τους, και το μήκος της κλωστής είναι το μήκος της ζωής του προσώπου.

Έτσι καθετί έχει τον προορισμό του στη Σκανδιναβική θρησκεία: ακόμα και οι θεοί έχουν τις δικές τους κλωστές, αλλά οι νορν δεν τους αφήνουν να τις δουν. Αυτή η υποταγή των θεών σε μια δύναμη πέρα από τον έλεγχό τους και η συνέπειά της, ότι δηλαδή και αυτοί θα έχουν ένα τέλος, είναι μείζονα θέματα της λογοτεχνίας που περιβάλλει τη σκανδιναβική μυθολογία.

Οι τρεις υφάντρες γριές που ελέγχουν το πεπρωμένο υπάρχουν σε ένα βαθύ μυθικό επίπεδο, αν και πιθανά όχι τόσο παλιό όσο η τέχνη της υφαντουργίας. Το αντίστοιχο των Νορν στους Έλληνες ήταν οι Μοίρες, που ήταν γνωστές στους Ρωμαίους ως Πάρκε (*Parcae*).

Στον *Μάκβεθ* του Ουίλλιαμ Σαίξπηρ τρεις αδερφές λένε στον πρωταγωνιστή το πεπρωμένο του.

Σκουλντ ονομάζεται και μια βαλκυρία.

Παραπομπές
----------

1. ↑  *Nordisk familjebok* (1907)
2. 1 2 3  The article *Nornor* in *Nordisk familjebok* (1913).

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νορν** |


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σκανδιναβική μυθολογία |
| --- |
|  |
| Σημαντικοί θεοί | 
* Αντχριμνίρ
* Αστρίλντ
* Αουρβαντίλ
* Έγκιρ
* Μπαλντρ
* Μπορ
* Μπράγκι
* Μπούρι
* Νταγκρ
* Ντέλινγκ
* Εΐρ
* Έλλι
* Φορσέτι
* Φρέγια
* Φρέιρ
* Φρίγκα
* Φούλα
* Γκέφγιουν
* Χελ
* Χέιμνταλ
* Χέρμοντ
* Χλιν
* Χοντ
* Χούνιρ
* Χόλλερ
* Χούλντρα
* Ιντούν
* Γιορντ
* Κβάσιρ
* Λάγκα
* Λοφν
* Λόκι
* Μάγκνι
* Μάνι
* Μίμινγκ
* Μίμιρ
* Μόντι
* Νάννα
* Νέρτους
* Νγιορντ
* Νοττ
* Όντιν
* Ότταρ
* Ραν
* Σιφ
* Σιγκούν
* Σγιουφν
* Σνότρα
* Σολ
* Θωρ
* Θρουντρ
* Τυρ
* Ουλλρ
* Βάλι
* Βαρ
* Βε
* Βίνταρ
* Βίλι
* Βορ
 |  |
|  |
| Κείμενα, λατρευτικά αντικείμενα | 
* Ποιητική Έδδα
* Νεώτερη Έντα
* Σάγκα
* Ρούνοι
* Μγιόλνιρ
* Βόλσουνγκ
* Τύρφινγκ
* Αρχ. γλώσσα
 |
|  |
| Θρησκεία, κοσμολογία | 
* Σκανδιναβική κοσμολογία
* Βαλκυρίες
* Γίγαντες
* Ξωτικά
* Νάνοι
* Νορν
* Άσατρου
* Βανίρ
* Εσίρ
* Ύγκντρασιλ
* Ράγκναροκ
* Άσγκαρντ
* Μίντγκαρντ
* Γιοτουνχέιμ
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 35322847
* GND: 121833933

 |

 |
Η **ναυμαχία της Ρόδου** διαδραματίστηκε το 1103.

Η εξέλιξη των γεγονότων
-----------------------

Βλέποντας ο Αλέξιος Α΄ ο Κομνηνός ότι οι σταυροφόροι, παρά τις συνθήκες κρατούσαν για τον εαυτό τους κτήσεις της Αυτοκρατορίας, και βλέποντας ότι ο Βοϊμόνδος Α΄ έτρεφε δόλια σχέδια, κάλεσε σε σύμπραξη τον επίσκοπο της Πίζας μαζί με τον στόλο του, και επιδόθηκε με μεγάλη σπουδή στη ναυπήγηση και την προετοιμασία πλοίων. Ο νέος αυτός στόλος τάχτηκε υπό τις διαταγές των έμπειρων ναυτικών Τατίκιου και Λανδούλφου. Εξέπλευσε από την Κωνσταντινούπολη στα τέλη του Απριλίου 1103 για να εντοπίσει και να κατανικήσει τον στόλο της Πίζας. Μετά από κάποια αναζήτηση ο αυτοκρατορικός στόλος συνάντησε τον αντίπαλο κοντά στη Ρόδο. Επιτέθηκε αμέσως με ορμή, αλλά και ασύντακτα. Τα ελληνικά πλοία έκαναν επιτυχημένη χρήση του υγρού πυρός κατακαίοντας τα πλοία των Πιζάνων, οι οποίοι τελικά έχασαν το ηθικό τους και τράπηκαν σε φυγή. Μεταξύ των αιχμαλώτων ήταν και ο αδελφός του Βοϊμούνδου.

Πηγές
-----

* *Μεγάλη Στρατιωτικὴ καὶ Ναυτικὴ Ἐγκυκλοπαιδεία. Tόμος Πέμπτος: Νάβα–Σαρακηνοί*. Ἀθήναι: Ἔκδοσις Μεγάλης Στρατιωτικῆς καὶ Ναυτικῆς Ἐγκυκλοπαιδείας. 1930, σελ. 527. OCLC 31255024.
Το **Νταστακέρτ** (αρμενικά: Դաստակերտ) είναι χωριό στην επαρχία Σιουνίκ της Αρμενίας που ανήκει στην κοινότητα Σισιάν. Βρίσκεται 225 χλμ. νότια της πρωτεύουσας Γερεβάν και 115 χλμ. βορειοδυτικά του επαρχιακού κέντρου Καπάν. Με πληθυσμό 323 κατοίκων σύμφωνα με την απογραφή του 2011 και με έκταση 0,5 χλμ. το Νταστακέρτ ήταν η μικρότερη αστική κοινότητα της Αρμενίας όσον αφορά τόσο τον πληθυσμό όσο και την έκταση μέχρι το Νοέμβριο του 2017, όταν και έγινε αγροτικός οικισμός. Σύμφωνα με την επίσημη εκτίμηση του 2016, ο σημερινός πληθυσμός του Νταστακέρτ είναι περίπου 300 κάτοικοι.

Ετυμολογία
----------

Ιδρύθηκε ως θερινό θέρετρο για τους μοναχούς του κοντινού μοναστηρίου του Τατέβ. Το όνομα του χωριού προέρχεται από την παλιά αρμενική λέξη *Νταστακέρτ* (αρμενικά: Դաստակերտ), που σημαίνει κυριολεκτικά *θερινό θέρετρο* ή *αυλή.*

Παραπομπές
----------

1. ↑  «Հայաստանի 2011 թ. մարդահամարի արդյունքները». (Aρμενικά) *2011 Results of Census for Armenia*.
2. ↑  Դաստակերտ
Το **Μεταπτυχιακό στη Διοίκηση Επιχειρήσεων** (αγγλικά: Master of Business Administration, γνωστό ως MBA) είναι ένα μεταπτυχιακό δίπλωμα που παρέχει θεωρητική και πρακτική εκπαίδευση για διαχείριση επιχειρήσεων ή επενδύσεων. Το πρώτο πρόγραμμα MBA στον κόσμο ιδρύθηκε το 1908 από τη Σχολή Διοίκησης Επιχειρήσεων του Χάρβαρντ για να εκπαιδεύσει τους ηγέτες στην επιστημονική διαχείριση. Αυτό το παράδειγμα αντιγράφηκε από πολλά πανεπιστήμια στην πρόσφατα βιομηχανοποιημένη εταιρική Αμερική στα πρώτα χρόνια του 20ου αιώνα. Οι εταιρείς απαιτούσαν από τους διευθυντές τους να κατανοούν την επιστήμη της διοίκησης και να την εφαρμόζουν.

Έτσι, το MBA έχει σχεδιαστεί για να βοηθήσει τους αποφοίτους να αποκτήσουν καλύτερη κατανόηση των γενικών λειτουργιών διαχείρισης επιχειρήσεων. Το πτυχίο αυτό μπορεί να έχει γενική εστίαση ή ειδική εστίαση σε τομείς όπως η λογιστική, τα οικονομικά ή το μάρκετινγκ και η διαχείριση σχέσεων. Σε πολλές χώρες προσφέρονται προγράμματα προσαρμοσμένα σε φοιτητές πλήρους ή μερικής απασχόλησης, σε στελέχη (με συνοπτικά μαθήματα που γίνονται συνήθως το απόγευμα ή τα Σαββατοκύριακα) και σε φοιτητές εξ αποστάσεως εκπαίδευσης.

Τα περισσότερα μεγάλα πανεπιστήμια και κολέγια παρέχουν προγράμματα MBA, τα οποία συνήθως διαρκούν δύο χρόνια. Ένας υποψήφιος για να μπει σε ένα πρόγραμμα MBA θα πρέπει να περάσει το Graduate Management Admission Test (GMAT) και να γίνει δεκτός από το πρόγραμμα με βάση τα κριτήρια επιλογής του. Επίσης, δεν είναι ασυνήθιστο να υπάρχει επαγγελματική εμπειρία πριν από την υποβολή της αίτησης.

Τα προγράμματα MBA περιλαμβάνουν συνήθως βασικά μαθήματα στη λογιστική, στη διαχείριση, στα οικονομικά, στο μάρκετινγκ και στο επιχειρηματικό δίκαιο. Η εκπαίδευση στη διαχείριση βρίσκεται στο επίκεντρο οποιουδήποτε προγράμματος σπουδών MBA, με έμφαση στην ηγεσία, στον προγραμματισμό, στην επιχειρηματική στρατηγική, στην οργανωσιακή συμπεριφορά και στις πιο ανθρώπινες πλευρές της λειτουργίας μιας μεγάλης ή μικρής επιχείρησης. Η ολοκλήρωση του προγράμματος ΜΒΑ θεωρείται προαπαιτούμενο σε συγκεκριμένους χώρους εργασίας, όπως ο στρατηγικός σχεδιασμός, η διαχείριση των αντισταθμιστικών κεφαλαίων (hedge funds) και η διαχείριση των ιδιωτικών επενδυτικών κεφαλαίων (private equity).

Σύμφωνα με τους Financial Times, η ζήτηση για μεταπτυχιακά στην διοίκηση έχει αυξηθεί στην περίοδο της πανδημίας, και οι υποψήφιοι αντιμετωπίζουν σκληρότερο ανταγωνισμό από το συνηθισμένο για να διασφαλίσουν μία θέση. Το 2020, έχουν καταγραφεί αιτήσεις ρεκόρ στα προγράμματα ΜΒΑ, ιδιαίτερα σε κορυφαία πανεπιστήμια.

Παραπομπές
----------

1. 1 2 3 4  «Master of Business Administration (MBA)». *Investopedia* (στα Αγγλικά). Ανακτήθηκε στις 13 Νοεμβρίου 2021.
2. ↑  «What is a Typical MBA Curriculum? Classes from Top Programs». *BSchools.org* (στα Αγγλικά). Ανακτήθηκε στις 13 Νοεμβρίου 2021.
3. ↑  Jack, Andrew (2021-09-12). «Masters in Management adapt to rising demand and changing values». *Financial Times*.. Ανακτήθηκε στις 2021-11-13.
4. ↑  Byrne, John. «MBA Applications Are Suddenly Soaring». *Forbes* (στα Αγγλικά). Ανακτήθηκε στις 13 Νοεμβρίου 2021.
Αρχηγός κράτους της Νέας Ζηλανδίας είναι ο βασιλιάς Κάρολος Γ΄. Η Νέα Ζηλανδία μοιράζεται την ηγεμόνα της με έναν αριθμό Κοινοπολιτειακών βασιλείων (βλέπε επίσης Βασίλειο της Νέας Ζηλανδίας). Η Συνταγματική Πράξη του 1986 διακηρύσσει πως: "*Η Ηγεμόνας με εξουσία στη Νέα Ζηλανδία είναι η αρχηγός του Κράτους της Νέας Ζηλανδίας, και θα είναι γνωστή από το βασιλικό τρόπο και τίτλους που θα ανακηρύσσονται ανα περιόδους.*"

Ο βασιλιάς της Νέας Ζηλανδίας είναι επι κεφαλής των ενόπλων δυνάμεων. 

Οι συνταγματικοί ρόλοι του βασιλιά έχουν σχεδόν μεταβιβαστεί στον Γενικό Κυβερνήτη της Νέας Ζηλανδίας. Η μόνη συνταγματική πράξη που εκτελεί τακτικά σε σχέση με τη Νέα Ζηλανδία είναι ο διορισμός ενός νέου Γενικού Κυβερνήτη, το οποίο κάνει συμβουλευόμενη τον εκάστοτε Πρωθυπουργό.

Σύμβολα της Μοναρχίας
---------------------

Οι παραπομπές στη μοναρχία είναι κοινός τόπος στη δημόσια ζωή της Νέας Ζηλανδίας. Υπάρχουν αναφορές στο Στέμμα (που είναι μέρος του εθνοσήμου της χώρας) σε νόμιμα έγγραφα, η χρήση του όρου "Βασιλικός", όπως στο Βασιλικό Ναυτικό και Πολεμική Αεροπορία της Νέας Ζηλανδίας, και οι όρκοι που παίρνονται από πολιτικούς, δικαστές, μέλη των ενόπλων δυνάμεων και καινούριους κατοίκους γίνονται στον βασιλιά. Αντίθετα από το Ηνωμένο Βασίλειο, τα επίσημα γενέθλια του βασιλιά είναι δημόσια αργία. Το πορτραίτο του βασιλιά εμφανίζεται στην μπροστινή πλευρά των νομισμάτων της Νέας Ζηλανδίας, και όλα τα χαρτονομίσματα έχουν το πορτραίτο της ως υδατόσημο. Ωστόσο, μόνο τα χαρτονομίσματα των 20 δολαρίων φέρουν την εικόνα της βασίλισσας Ελισάβετ ως βασικό χαρακτηριστικό.

Μέλλον της Μοναρχίας
--------------------

Αντίθετα από την Αυστραλία, όπου το δημοκρατικό αίσθημα είναι ισχυρό, υπάρχει λίγη κινητοποίηση για τον τερματισμό της μοναρχίας στη Νέα Ζηλανδία. Ενώ υπήρξε κάποια μείωση στην υποστήριξη της μοναρχίας κατά τη δεκαετία του 1990, το κοινό της Νέας Ζηλανδίας είναι ακόμη υπέρ της διατήρησης της μοναρχίας, με τις πρόσφατες δημοσκοπήσεις να δείχνουν πως έχει υποστήριξη που κυμαίνεται μεταξύ 50 και 63%Αρχειοθετήθηκε 2007-09-30 στο Wayback Machine.. 

Αυτό δείχνει πως ενώ πολλοί Νεοζηλανδοί μπορεί να βλέπουν τη μοναρχία ως άσχετη με τη σημερινή πραγματικότητα, η υποστήριξη για να καταστεί η χώρα δημοκρατία παραμένει η άποψη μόνο περίπου του ενός τρίτου του πληθυσμού. Με τη θέση της Συνθήκης του Γουαϊτάνγκι κάτω από μια δημοκρατία να παραμένει αντικείμενο ενδιαφέροντος για πολλούς Μαορί και άλλους Νεοζηλανδούς, και με την ερώτηση τι συνταγματική μορφή μπορεί να πάρει μια δημοκρατία άλυτη, η υποστήριξη για μια δημοκρατία δεν είναι πιθανό να αποκρυσταλλωθεί σε πλειοψηφία.

Βασίλισσα Μαορί
---------------

Η Νέα Ζηλανδία έχει και μια δεύτερη βασίλισσα - τη Βασίλισσα των Μαορί. Αυτός ο μη-συνταγματικός ρόλος και τίτλος κατέχεται από την ηγέτη του ίουι (φυλής των Μαορί) Ταϊνούι. Η σημερινή βασίλισσα των Μαορί είναι η Τε Αταϊράνγκι Κααχού.

Εξωτερικοί σύνδεσμοι
--------------------

* Εξέλιξη της Μοναρχίας της Νέας Ζηλανδίας από τον Noel Cox δημοσιευμένη στο περιοδικό *Monarchy*.
* Η Μοναρχική Ομοσπονδία της Νέας Ζηλανδίας
* Το Δημοκρατικό Κίνημα της Αοτεαρόα Νέα Ζηλανδίας
* The Holden Republic A pro-New Zealand republic blog by republican Lewis Holden
Το **Γκαντζασάρ** (αρμενικά: Գանձասար) είναι Αρμενικός Αποστολικός καθεδρικός ναός του 13ου αιώνα (ιστορικά μοναστήρι) κοντά στο χωριό Βανκ στην αμφισβητούμενη περιοχή του Ναγκόρνο Καραμπάχ, de jure στην περιοχή Καλμπατζάρ του Αζερμπαϊτζάν, de facto στην Επαρχία Μαρτακέρτ της αυτοανακηρυχθείσας Δημοκρατίας του Αρτσάχ. Ιστορικά υπήρξε ως η σημαντικότερη εκκλησία της περιοχής. Αποτελεί ένα από τα καλύτερα κομμάτια της Αρμενικής αρχιτεκτονικής στα μέσα της δεκαετίας του 1200· το κτίριο είναι γνωστότερο στους μελετητές για τον πλούσια διακοσμημένο τρούλο του.

Περιγραφή
---------

Αεροφωτογραφία του μοναστηριακού συγκροτήματος το 2018
Το μοναστήρι βρίσκεται στην κορυφή ενός λόφου, σε υψόμετρο 1.270 μέτρων, στα νοτιοδυτικά του χωριού Βανκ (Վանք, αζερικά: Vəngli) στην Επαρχία Μαρτακέρτ. Το περιτειχισμένο μοναστήρι περιλαμβάνει το ναό με τον πρόναό του (νάρθηξ), τα καταλύματα, την κατοικία του επισκόπου, την τραπεζαρία και ένα σχολικό κτίριο. Οι χώροι διαβίωσης, που βρίσκονται στη βόρεια πλευρά, περιέχουν οκτώ κελιά (2,9 με 2,5 μέτρα), που χτίστηκαν τον 17ο αιώνα. Στην ανατολική πλευρά υπάρχει μια τραπεζαρία, χτισμένη γύρω στο 1689. Το διώροφο σχολικό κτίριο χτίστηκε το 1898. Στα νότια των τειχών του μοναστηρίου βρίσκεται το παλαιό νεκροταφείο, όπου ιερείς, επίσκοποι και αξιόλογοι κοσμικοί (όπως οι Μελίκ) των περιοχών βρίσκονται θαμμένοι.

Παραπομπές
----------

1. ↑  Ter-Danielian 1948, σελ. 62.
2. ↑  «Gandzasar Monastery». *armenica.org*. Αρχειοθετήθηκε από το πρωτότυπο στις 13 Ιουνίου 2018.  βάσει του «Η Αρχιτεκτονική του Μοναστικού Συγκροτήματος Γκαντζασάρ» του Μουράντ Χασρατιάν

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 248175764
* GND: 4252450-7

 |

 |